Qozog‘istonda cho‘pon va 1,5 mingta qo‘y yonib ketdi

Qozog‘istonning Qostanay viloyati Jangeldin tumanida 1500 ta qo‘y cho‘poni bilan birga yonib ketdi. Bu haqda “24.kz”ga tayanib, “Kazinform” xabar berdi.

Noxush hodisaga nima sabab bo‘lgani hozircha ma’lum emas. Batafsil o‘rganishlar ketmoqda.
Ma’lumot uchun, Jangeldin tumani Qostanay viloyatining janubi-g‘arbida joylashgan bo‘lib, shimoldan Qamistin va Naurzum viloyatlari, sharqdan Amangeldi tumani, janubdan Qarag‘anda viloyatining Ulitau tumani, g‘arbdan Oqto‘be viloyatining Irgiz tumani bilan chegaradosh. Iqlimi keskin kontinental, qish juda sovuq, yoz esa issiq va quruq hisoblanadi.